stanford-oval/wikipedia huggingface dataset:
แคช แค็บ

แคช แค็บ เป็นรายการเกมส์โชว์ คิดค้นโดยอาดัม วูด  ต้นกำเนิดเกิดขึ้นที่สหราชอาณาจักร และได้ถูกซื้อลิขสิทธิ์ในการผลิตรายการหลายประเทศ กติกาการเล่นคือ ผู้โดยสารที่นั่งบนรถแท็กซี่จะต้องตอบคำถาม โดยเป็นคำถามประเภทความรู้ทั่วไป ตลอดเส้นปลายทางของแต่ละครั้ง โดยหากตอบผิดครบ 3 ครั้งจะต้องลงจากรถทันที
| ประเทศ | ชื่อ | ออกอากาศครั้งแรก |
| --- | --- | --- |
| เอเชียแปซิฟิก | Cash Cab Asia | 18 ตุลาคม 2011 |
|  โลกอาหรับ | كاش تاكسي Cash Taxi | 2008 |
|  ประเทศออสเตรเลีย | Cash Cab | 29 ตุลาคม 2007 |
|  ประเทศออสเตรีย | QUIZ TAXI | 16 ตุลาคม 2011 |
|  ประเทศออสเตรีย | QUIZ TAXI eXtreme | 23 ตุลาคม 2011 |
|  ประเทศเบลเยียม | Taxi Vanoudenhoven | 10 มิถุนายน 2012 |
|  ประเทศบราซิล | Taxi do Milão | 2010 |
|  ประเทศแคนาดา | Cash Cab | 10 กันยายน 2008 |
|  ประเทศแคนาดา | Taxi Payant | 3 กันยายน 2009 |
|  Chile |  | 2012 |
|  ประเทศจีน | 超级现金车 Cash Cab | 17 ธันวาคม 2012 |
 ประเทศโคลอมเบีย: 
|  สาธารณรัฐเช็ก | Taxík | 2008 |
|  France | Taxi Cash | 23 ตุลาคม 2010 |
|  ประเทศเดนมาร์ก | Taxaquizzen | 29 กันยายน 2011 |
|  ประเทศอียิปต์ | كاش تاكسي Cash Taxi | 9 กรกฎาคม 2013 |
|  ประเทศเยอรมนี | Quiz Taxi | 18 เมษายน 2006 |
|  กรีซ | Taxi Girl | 2006 |
|  ประเทศฮังการี | Tutifuvar - A taxiquiz | 2007 |
|  ประเทศอินเดีย | Airtel Cash Cab | 2007 |
|  อินโดนีเซีย | Taxi Selebritis | 2009 |
|  อิตาลี | Cash Taxi | 2009 |
|  อิสราเอล | מונית הכסף Monit Hakesef | 19 พฤษภาคม 2007 |
|  จาเมกา | Claro Cash Cab | 15 พฤศจิกายน 2010 |
|  ญี่ปุ่น | キャッシュキャブ Kyasshukyabu | 1 มีนาคม 2008 |
|  คาซัคสถาน | ТаксиTaxi | 2009 |
|  ลิทัวเนีย | Pinigų taksi | 30 มิถุนายน 2008 |
|  มาเลเซีย | Teksi Tunai | 2007 |
|  เม็กซิโก | Taxi Cash | 28 มกราคม 2008 |
|  เนเธอร์แลนด์ | Cash Cab | 2006 |
|  เปรู | Gana Taxi | 2011 |
|  ฟินลิปปินส์ | Cash Cab Philippines | 22 ธันวาคม 2015 |
 โปแลนด์: 
|  รัสเซีย | ТаксиTaxi | 20 ธันวาคม 2005 |
|  เซอร์เบีย | Кеш таксиKeš taksi | 12 มกราคม 2007 |
|  สโลวาเกีย | Taxík | 2012 |
|  สโลวีเนีย | Taksi: Kviz z Jožetom | 2016 |
|  สเปน | Taxi, taxi | 2006 |
|  สเปน | ¡Taxi! | 18 มกราคม 2010 |
|  สเปน | Taxi | 2013 |
 สวีเดน: 
|  ประเทศไต้หวัน | 黃金計程車 Gold Taxi | 22 เมษายน 2009 |
|  ประเทศไทย | แท็กซีมหาเศรษฐี Cash Cab Thailand | 2 มีนาคม 2015 |
|  ยูเครน | ТаксiTaxi | 2006–2008 |
|  สหราชอาณาจักร | Cash Cab | 13 มิถุนายน 2005 |
|  สหรัฐอเมริกา | Cash Cab | 5 ธันวาคม 2005 |
|  สหรัฐอเมริกา | Cash Cab: After Dark | 9 สิงหาคม 2007 |
|  สหรัฐอเมริกา | Cash Cab: Chicago | 14 กุมภาพันธ์ 2011 |
|  เวียดนาม | Taxi May Mắn | 19 ตุลาคม 2012 |
กติกาเกม

เมื่อผู้โดยสารได้ขึ้นมาที่รถแท็กซี่แคชแค็บแล้ว จะได้ยินเสียงต้อนรับก่อนโดยที่ไม่รู้ตัวว่ามันคือรถ cash cab ซึ่งตลอดการเดินทาง ผู้โดยสารจะต้องตอบคำถามของโชเฟอร์แท็กซี่ให้ถูก โดยมีเวลาคิดหาคำตอบข้อละ 30 วินาที เพื่อสะสมเงินรางวัล และตอบผิดได้โดยที่ยังไม่ถูกไล่ลงจากรถเพียง 2 ครั้ง มี 2 ตัวช่วย คือ โทรถามคนรู้จัก กับถามคนข้างทาง ซึ่งแต่ละตัวช่วยจะสามารถใช้ได้ 1 ตัวช่วยต่อข้อคำถาม และมีเวลา 30 วินาทีในการใช้ (ในเวอร์ชั่นของไทย คำถามข้อแรก-ข้อที่ 5 จะมีมูลค่าข้อละ 250 บาท ข้อที่ 6-10 จะมีมูลค่า 500 บาท และข้อที่ 11 ขึ้นไป (ถ้ายังไม่ถึงจุดหมายปลายทางแต่ทำภารกิจ one minute challenge ได้สำเร็จ) จะมีมูลค่าข้อละ 1,000 บาท) ถึงจุดหมายปลายทางและตอบถูกสะสมได้เท่าไหร่ ก็จะได้เงินที่สะสมตามนั้น แต่ถ้าตอบคำถามผิดรวมครบ 3 ครั้ง เกมโอเวอร์ทันที แล้วจะทำให้ผู้โดยสารต้องถูกไล่ลงจากรถตรงเส้นทางนั้นๆ ไป
กติกาเกม > คำถาม double bonus

เมื่อมาถึงจุดหมายแล้ว ถ้าเล่นข้อนี้ให้เริ่มต้นโดยการดูวิดีโอ แล้วเก็บข้อมูลมาให้ได้มากที่สุดเพื่อใช้ตอบคำถาม หลังจากนั้นโชเฟอร์แท็กซี่จะมีคำถามจากวิดีโอที่ผู้โดยสารดูมาให้ แล้วต้องตอบให้ถูก ถ้าตอบถูก เงินรางวัลที่ได้รับจะได้เป็น 2 เท่าของเงินที่สะสม แต่ถ้าตอบผิด เกมโอเวอร์และไม่ได้เงินกลับไปเลยแม้แต่บาทเดียว แต่ถ้าไม่เลือกเล่นคำถามนี้ รับเงินที่สะสม 1 เท่ากลับบ้านไป
จุดผ่านแดนถาวรบ้านผักกาด

|  จุดผ่านแดนถาวรบ้านผักกาด |
| --- | --- |
thพื้นที่พรมแดนไทย (ซ้าย) และกัมพูชา (ขวา)
ที่ตั้ง
ประเทศ:  ไทย,  กัมพูชา
ที่ตั้ง:   หมู่ที่ 4 ตำบลคลองใหญ่ อำเภอโป่งน้ำร้อน จังหวัดจันทบุรี  ฝั่งไทย  ถนนคลองใหญ่–เมืองปรม  ฝั่งกัมพูชา  ทางหลวงหมายเลข 57 
พิกัด: 12°55′36″N 102°29′36″E﻿ / ﻿12.9268°N 102.4934°E﻿ / 12.9268; 102.4934
รายละเอียด
เปิดทำการ: พ.ศ. 2540 จุดผ่อนปรนการค้า พ.ศ. 2546 จุดผ่านแดนถาวร 
ดำเนินการโดย:  • กรมศุลกากร  • สำนักงานตรวจคนเข้าเมือง
ประเภท: จุดผ่านแดนถาวร
จุดผ่านแดนถาวรบ้านผักกาด เป็น 1 ใน 5 จุดผ่านแดนระหว่างประเทศไทยกับประเทศกัมพูชาภายในพื้นที่จังหวัดจันทบุรี ตั้งอยู่ในพื้นที่ตำบลคลองใหญ่ อำเภอโป่งน้ำร้อน จังหวัดจันทบุรี โดยมีคลองด่านเป็นเส้นแบ่งเขตแดนตามธรรมชาติ ตั้งอยู่ตรงข้ามกับบ้านปรม อำเภอศารากราว จังหวัดไพลิน ประเทศกัมพูชา
ประวัติ

จุดผ่านแดนถาวรบ้านผักกาด แต่เดิมมีสถานะเป็นจุดผ่อนปรนทางการค้าบ้านผักกาด และได้เปิดเป็นจุดผ่านแดนในปี พ.ศ. 2540 ให้ประชาชนทั้งสองประเทศสามารถข้ามไปมาเพื่อทำการค้าและสัญจรอย่างเป็นทางการ และได้รับการยกฐานะขึ้นเป็นจุดผ่านแดนถาวรในปี พ.ศ. 2546 พร้อมกันกับจุดผ่านแดนถาวรบ้านแหลม
การผ่านแดน

จุดผ่านแดนถาวรบ้านผักกาดเปิดทำการตั้งแต่เวลา 06.00–22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)
การผ่านแดน > กิจกรรม

จุดผ่านแดนถาวรบ้านผักกาด พื้นที่การค้าจะมีความหนาแน่นน้อยกว่าจุดผ่านแดนถาวรบ้านแหลมที่อยู่ใกล้เคียงกัน ประกอบด้วยพื้นที่การค้าคือตลาดอินโดจีนไทย–กัมพูชา โดยจะคึกคักในช่วงวันพุธ และวันเสาร์ ซึ่งตลาดจะเปิดตั้งแต่ช่วงเวลาประมาณ 07.00–11.00 น. ซึ่งสินค้าส่งออกส่วนใหญ่ประกอบไปด้วยอาหารแห้ง เช่น (ข้าวสาร บะหมี่กึ่งสำเร็จรูป) ผงชูรส ผักผลไม้ ชิ้นส่วนรถยนต์ ผลิตภัณฑ์เกี่ยวกับน้ำมัน วัสดุก่อสร้าง และสินค้านำเข้าส่วนใหญ่ประกอบไปด้วยไม้แปรรูป อัญญมณี ผักผลไม้
นอกจากนี้ ในฝั่งกัมพูชายังมีบ่อนกาสิโนเปิดให้บริการเป็นจำนวนมาก และหากเดินทางลึกเข้่าไปในประเทศกัมพูชาอีกประมาณ 20 กิโลเมตรจะถึงตัวจังหวัดไพลิน
การผ่านแดน > ด่านศุลกากร

ด่านพรมแดนบ้านผักกาดอยู่ในความดูแลของด่านศุลกากรจันทบุรี โดยมีที่ทำการศูนย์บริการแบบเบ็ดเสร็จ One stop service ตั้งอยู่ที่บริเวณหน้าจุดผ่านแดน ตำบลคลองใหญ่ อำเภอโป่งน้ำร้อน จังหวัดจันทบุรี ตรงข้ามพื้นที่บ้านปรม อำเภอศารากราว จังหวัดไพลิน ประเทศกัมพูชา ห่างจากที่ทำการด่านศุลกากรจันทบุรีประมาณ 53 กิโลเมตร เปิดทำการระหว่างเวลา 06.00–22.00 น.
สำหรับที่ทำการศุลกากรด่านพรมแดนบ้านผักกาดนั้น ตั้งอยู่ที่หมู่ 4 ตำบลคลองใหญ่ อำเภอโป่งน้ำร้อน จังหวัดจันทบุรี ห่างจากที่ทำการด่านศุลกากรจันทบุรีประมาณ 52 กิโลเมตร
การผ่านแดน > ด่านตรวจคนเข้าเมือง

ตรวจคนเข้าเมืองจังหวัดจันทบุรี เป็นผู้ดูแลรับผิดชอบจุดผ่านแดนถาวรบ้านผักกาด
การเดินทาง

จุดผ่านแดนถาวรบ้านผักกาด สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา
การเดินทาง > เส้นทาง

จากกรุงเทพมหานคร สามารถเดินทางมายังจังหวัดจันทบุรีด้วยถนนสุขุมวิท จากนั้นแยกออกทางซ้ายเข้าสู่ทางหลวงแผ่นดินหมายเลข 317 จันทบุรี - สระแก้ว ขึ้นไปทางจังหวัดสระแก้ว เลี้ยวขวาที่ทางหลวงแผ่นดินหมายเลข 3193 (ทับไทร - ตามูน) และเลี้ยวขวาเข้าสู่ถนนคลองใหญ่ - เมืองปรม จะนำไปสุดเส้นทางที่จุดผ่านแดนถาวรบ้านผักกาด
การเดินทาง > ขนส่งสาธารณะ

ระบบขนส่งสาธารณะสำหรับเดินทางมายังจุดผ่านแดนถาวรบ้านผักกาด ประกอบไปด้วย
รถตู้จันทบุรี–บ้านผักกาด มี 2 บริษัทเดินรถอยู่ ต้นเส้นทางอยู่ตรงข้ามห้างสรรพสินค้าโรบินสัน จันทบุรี คือ
ตั๋วสีฟ้า เดินรถรอบเวลา 12.00 น. และ 18.00 น.
ตั๋วสีขาว เดินรถตั้งแต่เวลา 09.30–12.30 น.
โดโลเรส โอริออร์แดน

| โดโลเรส โอริออร์แดน |
| --- | --- |
โอริออร์แดน ขณะแสดงคอนเสิร์ตร่วมกับวงเดอะ แครนเบอร์รีส์, 13 มีนาคม 2010
เกิด: โดโลเรส แมรี ไอลีน โอริออร์แดน 6 กันยายน ค.ศ. 1971(1971-09-06) บัลลีบริกเคน มณฑลลิเมอริก สาธารณรัฐไอร์แลนด์
เสียชีวิต: 15 มกราคม ค.ศ. 2018(2018-01-15) (46 ปี) เมย์แฟร์, ลอนดอน ประเทศอังกฤษ
สาเหตุเสียชีวิต: อุบัติเหตุจากการจมน้ำ (เนื่องจากภาวะแอลกอฮอล์เป็นพิษ)
สุสาน: สุสาน Caherelly เฮอร์เบิทส์ทาวน์, ลิมริก
อาชีพ:  นักดนตรี  นักร้อง  นักแต่งเพลง 
คู่สมรส: ดอน เบอร์ตัน  (สมรส 1994; หย่า 2014)
บุตร: 3
อาชีพทางดนตรี
แนวเพลง:  ออลเทอร์นาทิฟ ร็อก  โพสต์-กรันจ์  เซลติก ร็อก 
เครื่องดนตรี:  ร้องนำ  กีตาร์  คีย์บอร์ด  เบส 
ช่วงปี: 1989–2018
ค่ายเพลง:  Sanctuary Records  Cooking Vinyl 
 นักดนตรี
ลายมือชื่อ

โดโลเรส แมรี ไอลีน โอริออร์แดน (อังกฤษ: Dolores Mary Eileen O'Riordan; 6 กันยายน ค.ศ. 1971 – 15 มกราคม ค.ศ. 2018) เป็นนักร้อง, นักดนตรีและนักแต่งเพลงชาวไอริช โดยเป็นอดีตนักร้องนำของวงเดอะ แครนเบอร์รีส์ ตั้งแต่ปี ค.ศ. 1990 จนถึงช่วงหยุดพักวงในปี ค.ศ. 2003 ก่อนจะกลับมารวมวงกันอีกครั้งในปี ค.ศ. 2009 จนกระทั่งเสียชีวิตในปี ค.ศ. 2018
ช่วงที่เดอะ แครนเบอร์รีส์ หยุดพักวง โดโลเรส โอริออร์แดน ได้ออกอัลบั้มเดี่ยวชุดแรกของเธอชื่อว่า Are You Listening? ในเดือนพฤษภาคม ค.ศ. 2007 ตามมาด้วยอัลบั้ม No Baggage ในปี ค.ศ. 2009 โดยเธอจัดเป็นนักร้องหญิงที่มีโทนเสียงเมซโซ-โซปราโน (Mezzo-soprano)   นอกจากนี้ในปี ค.ศ. 2014 เธอยังเป็นหนึ่งในโค้ชของรายการเดอะ วอยซ์ (ไอร์แลนด์) และได้ร่วมกับแอนดี รูร์ก มือเบสวงเดอะสมิทส์ , โอเล โกเรตสกี จากวงเจ็ทแล็ค ตั้งวงดนตรีแนวออลเทอร์นาทิฟ ร็อก ชื่อว่า D.A.R.K. โดยมีผลงานอัลบั้ม Science Agrees ออกวางจำหน่ายในเดือนกันยายน ค.ศ. 2016
ในปี 2018 โดโลเรส โอริออร์แดน เสียชีวิตที่ลอนดอน ประเทศอังกฤษ โดยมีการเปิดเผยสาเหตุในการเสียชีวิตว่ามาจากอุบัติเหตุจากการจมน้ำเนื่องจากภาวะแอลกอฮอล์เป็นพิษ
ประวัติ > ปี 1971-1989: วัยเด็ก

โดโลเรส โอริออร์แดน เกิดเมื่อวันที่ 6 กันยายน ค.ศ. 1971 ที่บัลลีบริกเคน มณฑลลิเมอริก จังหวัดมุนสเตอร์ สาธารณรัฐไอร์แลนด์ เป็นบุตรสาวสาวคนสุดท้องจากจำนวนพี่น้องทั้งหมด 9 คน (ในจำนวนนี้มี 2 คนที่เสียชีวิตตั้งแต่ยังเป็นทารก)
โดยพ่อของเธอ เทเรนซ์ แพททริก โอริออร์แดน (1937–2011)เคยเป็นผู้ใช้แรงงานในไร่เกษตรกรรมแต่ภายหลังต้องออกจากงานเนื่องจากสมองได้รับความกระทบกระเทือนจากอุบัติเหตุทางรถจักรยานยนต์ ส่วนแม่ของเธอ ไอลีน เป็นพนักงานขายอาหารในโรงเรียน โดยเธอเข้ารับการศึกษาที่ลอเรล ฮิลล์ ซึ่งเป็นโรงเรียนหญิงล้วนโรมันคาทอลิก
ประวัติ > ปี 1989-2003: The Cranberries

ในปี 1990 โอริออร์แดนไปร่วมคัดตัวและเป็นผู้ชนะในการคว้าตำแหน่งนักร้องนำของวงดนตรีที่มีชื่อว่า The Cranberry Saw Us (ภายหลัง เปลี่ยนชื่อเป็น The Cranberries)
ทางวงออกอัลบัมมาห้าชุด Everybody Else Is Doing It, So Why Can't We? (1993), No Need to Argue (1994), To the Faithful Departed (1996), Bury the Hatchet (1999) และ Wake Up and Smell the Coffee (2001) ส่วนอัลบัมรวมเพลงฮิต Stars - The Best of 1992 - 2002 ออกวางตลาดในปี 2002 ก่อนที่พวกเขาจะแยกวงกันไป
โอริออร์แดนนั้นเป็นที่จดจำจากการที่เธอเปลี่ยนทรงผมอยู่เสมอ ตั้งแต่ผมยาวประบ่าไปเป็นผมสั้นกุด และเปลี่ยนสีสันอยู่บ่อยครั้ง แต่สิ่งที่โดดเด่นที่สุดของเธอคือฝีมือในการแต่งเพลงและเอกลักษณ์ในการร้องเพลงที่ทำให้เธอเป็นที่รู้จักไปทั่วโลก ซึ่งรูปแบบการร้องเพลงของเธอนั้นได้รับความนิยมเป็นอย่างมาก (โดยเฉพาะจากเพลง Zombie)
ประวัติ > 2003-2008: ศิลปินเดี่ยว

ในปี 2003 โอ’ริออร์แดนควรจะมีส่วนร่วมในซาวน์ดแทร็กเรื่อง Spider-Man 2 ในเพลง "Black Widow" แต่เพลงนี้ถูกตัดออกไปจากในหนัง ตอนนี้ เพลงนี้จึงถูกนำมารวมไว้ในอัลบัมเดี่ยว "Are You Listening"
ในปี 2004 โอ’ริออร์แดนไปร่วมงานกับนักร้องชาวอิตาเลียน ซักเชโร ในอัลบัม Zu & Co. ในเพลง "Pure Love" อัลบัมนี้รวมศิลปินชั้นนำไว้มากมาย อาทิเช่น สติง, เชอรีล โครว์, ลูเชียโน พาวารอตติ, ไมเคิล โบลตัน และอีริค แคลปตัน ปีเดียวกันนั้น เธอร่วมงานกับนักประพันธ์ แองเจโล บาดาลาเมนติ ในซาวน์ดแทร็ก Evilenko โดยที่เธอร้องให้ในหลายๆ เพลง รวมทั้งเพลงธีมของหนัง "Angels Go The Heaven"
ในปี 2005 เธอไปเป็นนักร้องรับเชิญในอัลบัม Tripomatic Fairytales 3003 ของ Jam & Spoon โดยร้องในเพลง "Mirror Lover"
โอ’ริออร์แดนยังไปแสดงรับเชิญในภาพยนตร์ตลก Click ของอดัม แซนด์เลอร์ ที่ออกฉายตอนกลางปี 2006 โดยที่เธออยู่ในฉากที่เธอร้องเพลง “Linger” ของเธอเองในเวอร์ชันที่ช้าและนุ่มนวลยิ่งขึ้น
อัลบัมเดี่ยวชุดแรกของเธอออกวางตลาดในเดือนพฤษภาคม 2007 โดยมี "Ordinary Day" ตัดเป็นซิงเกิลแรก
ชีวิตส่วนตัว

6 กันยายน 1971: โดโลเรส โอริออร์แดน เกิดที่บัลลีบริกเคน มณฑลลิเมอริก ประเทศไอร์แลนด์ เป็นน้องคนเล็กในทั้งหมดเจ็ดคน 1990: โดโลเรส โอ’ริออร์แดน เข้าร่วมวง the Cranberry Saw Us
18 กรกฎาคม 1994: โอ’ริออร์แดนแต่งงานกับ ดอน เบอร์ตัน อดีตผู้จัดการทัวร์ของ ดูแรนดูแรน ลูกคนแรก เทย์เลอร์ เกิดเมื่อ 23 พฤศจิกายน 1997 ในช่วงพักระหว่างอัลบัม To the Faithful Departed และ Bury the Hatchet ลูกคนที่สอง มอลลี เกิดเมื่อ 27 มกราคม 2001 (ตรงกับวันเกิดของสามีเธอโดยบังเอิญ)
10 เมษายน 2005 โดโลเรส โอ’ริออร์แดน ให้กำเนิดลูกสาว ดาโกตา เรน ปัจจุบัน เธอใช้ชีวิตอยู่ในฮาวธ์, ดับลิน และยังมีกระท่อมอยู่ในออนตาริโอ แคนาดา และบ้านพักตากอากาศในเบนิสซา ประเทศสเปน เธอยังเป็นเจ้าของฟาร์มขนาด 150 เอเคอร์ ที่มีชื่อว่า Riversfield Stud ตั้งอยู่ในคิลมัลล็อก, ไลม์ริก ซึ่งเธอเป็นเจ้าของมาตั้งแต่ปี 1998 และตั้งใจที่จะสร้างบ้านและคอกม้าขึ้นที่นั่นด้วย
เสียชีวิต

15 มกราคม 2018 โดโลเรส โอริออร์แดน เสียชีวิตในห้องพักโรงแรมที่กรุงลอนดอน ประเทศอังกฤษ ระหว่างการเดินทางไปบันทึกเสียงผลงานเพลง โดยสาเหตุการเสียชีวิตนั้นยังไม่มีการเปิดเผย
แหล่งข้อมูลอื่น

เว็บไซต์อย่างเป็นทางการ
เว็บไซต์ใน Myspace.com
European Cranberries Community เก็บถาวร 2012-10-25 ที่ เวย์แบ็กแมชชีน
Dolores-fan
บุษัยนะฮ์ ชะอ์บาน

| บุษัยนะฮ์ ชะอ์บาน بثينة شعبان |
| --- | --- |
ชะอ์บานในประเทศอิหร่าน, ค.ศ. 2023

ที่ปรึกษาด้านการเมืองและสื่อมวลชนของประธานาธิบดีแห่งสาธารณรัฐอาหรับซีเรีย
ดำรงตำแหน่ง ค.ศ. 2008 – 8 ธันวาคม ค.ศ. 2024
ประธานาธิบดี: บัชชาร อัลอะซัด
รัฐมนตรีว่าการกระทรวงคนต่างด้าวคนที่ 1
ดำรงตำแหน่ง ค.ศ. 2002 – 30 กรกฎาคม ค.ศ. 2008
ก่อนหน้า: สถาปนาตำแหน่ง
ถัดไป: ญูซีฟ ซุวัยด์
 
ข้อมูลส่วนบุคคล
เกิด: ค.ศ. 1953 (อายุ 71–72 ปี) มัสอูดียะฮ์ ฮอมส์ ประเทศซีเรีย
พรรคการเมือง: พรรคบะอษ์สังคมนิยมอาหรับสาขาภูมิภาคซีเรีย
คู่สมรส: เคาะลีล ญะวาด
บุตร: 3

บุษัยนะฮ์ ชะอ์บาน (อาหรับ: بثينة شعبان; เกิด ค.ศ. 1953) เป็นนักการเมืองชาวซีเรียที่ดำรงตำแหน่งที่ปรึกษาด้านการเมืองและสื่อมวลชนของประธานาธิบดีในสมัยบัชชาร อัลอะซัดจนกระทั่งถูกโค่นล้มใน ค.ศ. 2024 ชะอ์บานเคยดำรงตำแหน่งรัฐมนตรีว่าการกระทรวงคนต่างด้าวคนแรกในสาธารณรัฐอาหรับซีเรียในช่วง ค.ศ. 2002 ถึง 2008 และได้รับการอธิบายเป็นหน้าตาของรัฐบาลซีเรียต่อโลกภายนอกในขณะนั้น
ชีวิตและการศึกษา

ชะอ์บานเกิดในครอบครัวอะละวีเมื่อ ค.ศ. 1953 ที่มัสอูดียะฮ์ เขตผู้ว่าการฮอมส์ เธอเป็นสมาชิกพรรคบะอษ์สังคมนิยมอาหรับสาขาภูมิภาคซีเรียตั้งแต่อายุ 16 ปี โดยเข้าศึกษาที่สหราชอาณาจักร และได้รับปรัชญาดุษฎีบัณฑิตสาขาวรรณกรรมอังกฤษจากมหาวิทยาลัยวอร์ริก ชะอ์บานสมรสกับ ดร. เคาะลีล ญะวาดชาวอิรัก และให้กำเนิดลูกสาว 2 คนกับลูกชายคนเดียว
ความเชื่อมโยงกับผู้นำซีเรีย

การที่ชะอ์บานก้าวขึ้นมามีอำนาจในรัฐบาลบะอษ์ของซีเรียนั้นคาดการณ์ว่าเป็นผลมาจากความสนิทสนมของเธอกับบุชรอ อัลอะซัด ลูกสาวของฮาฟิซ อัลอะซัด ในช่วงหนึ่งเมื่อปลายคริสต์ทศวรรษ 1980 ชะอ์บานก็แนะนำให้บุชรอรู้จักกับอาศิฟ เชากัต สามีในอนาคต
ในช่วงสงครามกลางเมืองซีเรีย ชะอ์บานกล่าวไว้ในเดือนมกราคม ค.ศ. 2020 ว่าเศรษฐกิจซีเรีย "ดีกว่าใน ค.ศ. 2011 ถึง 50 เท่า" แม้ว่ามูลค่าปอนด์ซีเรียต่อดอลลาร์สหรัฐจะลดลงก็ตาม ภายหลังเธอกล่าวว่าชาวซีเรียไม่มีทางเลือกนอกจากต้องมี "ความอดทนและความมั่นคง" ต่อการบังคับใช้กฎหมายซีซาร์ เธอยังคงอยู่ในรัฐบาลบะอษ์ในฐานะที่ปรึกษาด้านการเมืองและสื่อมวลชนของบัชชาร อัลอะซัดจนกระทั่งเขาถูกโค่นใน ค.ศ. 2024
มีรายงานว่าในช่วงการยึดกรุงดามัสกัสใน ค.ศ. 2024 ประธานาธิบดี บัชชาร อัลอะซัด เก็บแผนหนีออกนอกประเทศเป็นความลับจากเจ้าหน้าที่ส่วนใหญ่ รวมถึงครอบครัวของตนเองด้วย รายงานระบุว่า อัลอะซัดติดต่อกับชะอ์บานเพื่อขอให้เธอไปที่บ้านของเขาเพื่อเตรียมคำชี้แจงเป็นลายลักษณ์อักษร อย่างไรก็ตาม เมื่อเธอไปถึงที่นั่น เธอกลับพบว่าบ้านหลังดังกล่าวถูกทิ้งร้าง
หลังระบอบบะอษ์ล่มสลายเพียงวันเดียว มีรายงานผูพบเห็นชะอ์บานที่ดูไบ ขณะที่ผู้อยู่ใต้ระบอบการปกครองที่ถูกขับไล่ได้หลบหนีออกจากซีเรียเพื่อหลีกหนีการดำเนินคดีที่อาจเกิดขึ้น
บรรณานุกรม

Wright, Robin B. (2008). Dreams and Shadows: the Future of the Middle East. Penguin Group. ISBN 978-1-59420-111-0.
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 2  เวิลด์แคต 2 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เนเธอร์แลนด์ 
อื่น ๆ:  IdRef
โรงพยาบาลมหาวิทยาลัยเทคโนโลยีสุรนารี

| โรงพยาบาลมหาวิทยาลัยเทคโนโลยีสุรนารี |
| --- | --- |

ภูมิศาสตร์
ที่ตั้ง: 111 ถนนมหาวิทยาลัย ตำบลสุรนารี อำเภอเมืองนครราชสีมา จังหวัดนครราชสีมา 30000, ตะวันออกเฉียงเหนือ, ไทย
หน่วยงาน
ประเภท: โรงพยาบาลเพื่อการเรียนการสอน
สังกัด: สำนักวิชาแพทยศาสตร์ มหาวิทยาลัยเทคโนโลยีสุรนารี
บริการสุขภาพ
แผนกฉุกเฉิน: มี
จำนวนเตียง: 300 เตียง 
ประวัติ
ชื่อเดิม: ศูนย์ปฏิบัติการทางการแพทย์และสาธารณสุข
เปิดให้บริการ: 25 ตุลาคม พ.ศ. 2553 (14 ปี)
ลิงก์
เว็บไซต์: smc.sut.ac.th
โรงพยาบาลมหาวิทยาลัยเทคโนโลยีสุรนารี (อังกฤษ: Suranaree University of Technology Hospital) เป็นหน่วยงานในสังกัดสำนักวิชาแพทยศาสตร์ มหาวิทยาลัยเทคโนโลยีสุรนารี เพื่อรักษานักศึกษา บุคลากร คณาจารย์ในมหาวิทยาลัย และประชาชนทั่วไป และเพื่อผลิตบุคลากรทางการแพทย์ ได้เปลี่ยนชื่อจาก "ศูนย์ปฏิบัติการทางการแพทย์และสาธารณสุข" มาเป็น โรงพยาบาลมหาวิทยาลัยเทคโนโลยีสุรนารี เมื่อเดือนสิงหาคม 2557
ประวัติ

ในอดีตภาคตะวันออกเฉียงเหนือมีโรงพยาบาลมหาวิทยาลัยเพียงแห่งเดียวเท่านั้น คือ โรงพยาบาลศรีนครินทร์ มหาวิทยาลัยขอนแก่น จึงมีการผลักดันการจัดตั้งโรงพยาบาลมหาวิทยาลัยเทคโนโลยีสุรนารีขึ้น เป็นแห่งที่ 2 ของภูมิภาค โดยได้รับอนุมัติจากคณะรัฐมนตรี เมื่อปี พ.ศ. 2538 จัดตั้งสำนักวิชาแพทยศาสตร์ มีวงเงินในการดำเนินการ 4,000 ล้านบาท แต่เกิดวิกฤตเศรษฐกิจปี 2540 จึงชลอโครงการไป ต่อมามีการดำเนินการต่อ และเปิดบริการส่วนแรกคือ อาคารศูนย์วิจัย/ศูนย์บริการทางการแพทย์ เมื่อวันที่ 2 กรกฎาคม 2553 และดำเนินการสร้างต่อไปเรื่อยจนเสร็จทุกระยะ
ระยะที่ 1 คือ การก่อสร้างอาคารรักษาผู้ป่วย เป็นศูนย์ปฏิบัติการทางการแพทย์ 24 ชั่วโมง เปิดรับผู้ป่วยนอก รักษาโรคทั่วไป แพทย์เฉพาะทาง วันละ 3 ชั่วโมง อาคารรังสีวินิฉัย ทันตกรรม ผ่าตัด และอาคารผู้ป่วยใน 120 เตียง ซึ่งได้เปิดให้บริการแล้วบางส่วน
ระยะที่ 2 คือ การก่อสร้างอาคารรองรับคนไข้ได้ประมาณ 200-300 เตียง อาคารศูนย์ความเป็นเลิศทางการแพทย์ มีห้องผ่าตัดขนาดเล็ก มีแพทย์ผู้เชี่ยวชาญให้บริการได้เต็มวัน
ระยะที่ 3 คือ บริการเต็มรูปแบบ เช่น การผ่าตัด การเปลี่ยนไขกระดูก ปลูกไต ฯลฯ รองรับคนไข้ได้กว่า 500 เตียง
อาคารและสิ่งก่อสร้าง

อาคารศูนย์วิจัย/ศูนย์บริการทางการแพทย์ 24 ชั่วโมง
อาคารศูนย์รังสีวินิจฉัย
อาคารรัตนเวชพัฒน์ (อาคารโรงพยาบาล ผู้ป่วยใน 120 เตียง)
ศูนย์สุขภาพช่องปาก (คลินิกทันตกรรม)
อาคารศูนย์ความเป็นเลิศทางการแพทย์ (ผู้ป่วยใน 400 เตียง ผู้ป่วยฉุกเฉิน 88 เตียง)
อาคารศูนย์วิทยาศาสตร์สุขภาพ (โครงการ)
อาคารหอพักนักศึกษาแพทย์ชั้นคลินิก (โครงการ)
อาคารวิเคราะห์และบำบัดโรค (โครงการ)
อาคารหอพักผู้ป่วยในสามัญ (โครงการ)
อาคารหอพักผู้ป่วยในเฉพาะทาง (โครงการ)
อาคารหอพักแพทย์ประจำบ้าน (โครงการ)
อาคารตรวจรักษาผู้ป่วยนอก (โครงการ)
กีฬามหาวิทยาลัยโลกฤดูร้อน 2013

| --- | --- |
เจ้าภาพ: คาซัน รัสเซีย
พิธีเปิด: 13 กรกฎาคม พ.ศ. 2556
พิธีปิด: 23 กรกฎาคม พ.ศ. 2556
กีฬามหาวิทยาลัยโลกฤดูร้อน 2013 (อังกฤษ: 2013 Summer Universiade) หรือการแข่งขันกีฬามหาวิทยาลัยโลกฤดูร้อนครั้งที่ 27 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่Kazan รัสเซีย ระหว่างวันที่ 13 กรกฎาคม ถึง 23 กรกฎาคม พ.ศ. 2556
สัญลักษณ์ > คำขวัญ

"U are the World"
ประเทศที่เข้าร่วมแข่งขัน

| 0 | 1 | 2 |
| --- | --- | --- |
|   อัฟกานิสถาน (3)   แอลเบเนีย (4)   แอลจีเรีย (27)   แองโกลา (3)   อาร์เจนตินา (9)   อาร์มีเนีย (14)   ออสเตรเลีย (132)   ออสเตรีย (32)   อาเซอร์ไบจาน (18)   บาห์เรน (1)   เบลารุส (24)   เบลเยียม (27)   เบนิน (5)   ภูฏาน (6)   บอสเนียและเฮอร์เซโกวีนา (37)   บอตสวานา (17)   บราซิล (129)   บัลแกเรีย (66)   บูร์กินาฟาโซ (2)   แคนาดา (211)   ชิลี (4)   จีน (241)   โคลอมเบีย (7)   คอโมโรส (2)   สาธารณรัฐประชาธิปไตยคองโก (5)   สาธารณรัฐคองโก (7)   คอสตาริกา (5)   โกตดิวัวร์   โครเอเชีย (52)   คิวบา (9)   ไซปรัส (21)   เช็กเกีย (99)   เดนมาร์ก (18)   สาธารณรัฐโดมินิกัน (3)   เอกวาดอร์ (8)   อียิปต์ (41)   เอลซัลวาดอร์ (2)   อิเควทอเรียลกินี (2)   เอสโตเนีย (59)   ฟินแลนด์ (52)   ฝรั่งเศส (165)   เยอรมนี (116)   กานา (41) |   สหราชอาณาจักร (130)   กรีซ (73)   กัวเตมาลา (12)   กินี-บิสเซา   เฮติ (2)   ฮอนดูรัส (5)   ฮ่องกง (40)   ฮังการี (131)   อินเดีย (11)   อิหร่าน (41)   ไอร์แลนด์ (70)   อิสราเอล (32)   อิตาลี (203)   ญี่ปุ่น (265)   จอร์แดน (13)   คาซัคสถาน (65)   เคนยา (2)   เกาหลีเหนือ (24)   เกาหลีใต้ (175)   คีร์กีซสถาน (6)   ลัตเวีย (39)   เลบานอน (40)   ไลบีเรีย (5)   ลิเบีย (9)   ลิทัวเนีย (52)   มาเก๊า (24)   มาซิโดเนียเหนือ (3)   มาดากัสการ์ (2)   มาเลเซีย (2)   เม็กซิโก (102)   มอลโดวา (22)   โมนาโก (1)   มองโกเลีย (26)   มอนเตเนโกร (46)   โมร็อกโก (32)   โมซัมบิก (11)   นามิเบีย (8)   เนเธอร์แลนด์ (20)   เนเธอร์แลนด์แอนทิลลีส (11)   นิวซีแลนด์ (21)   ไนเจอร์ (29)   นอร์เวย์ (12)   โอมาน (11) |   ปากีสถาน (4)   ปานามา (2)   ปารากวัย (4)   เปรู (4)   โปแลนด์ (200)   โปรตุเกส (46)   ปวยร์โตรีโก (1)   กาตาร์ (6)   โรมาเนีย (65)   รัสเซีย (308)   ซาอุดีอาระเบีย (29)   เซเนกัล (11)   เซอร์เบีย (280)   สิงคโปร์ (9)   สโลวาเกีย (41)   สโลวีเนีย (95)   แอฟริกาใต้ (113)   สเปน (102)   ศรีลังกา (14)   ซูดาน (2)   สวาซิแลนด์ (2)   สวีเดน (62)   สวิตเซอร์แลนด์ (56)   ซีเรีย (5)   จีนไทเป (86)   ทาจิกิสถาน (2)   แทนซาเนีย (1)   ไทย (61)   โตโก (2)   ตูนิเซีย (1)   ตุรกี (88)   ยูกันดา (40)   ยูเครน (188)   สหรัฐอาหรับเอมิเรตส์ (24)   สหรัฐ (107)   อุรุกวัย (22)   อุซเบกิสถาน (14)   เวียดนาม (13)   หมู่เกาะเวอร์จิน (2)   แซมเบีย (9)   ซิมบับเว (2) |
สรุปเหรียญการแข่งขัน

ดูเพิ่ม: สรุปเหรียญกีฬามหาวิทยาลัยโลกฤดูร้อน 2013
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย | 156 | 74 | 62 | 292 |
| 2 |  จีน | 26 | 29 | 22 | 77 |
| 3 |  ญี่ปุ่น | 24 | 29 | 32 | 85 |
| 4 |  เกาหลีใต้ | 17 | 12 | 12 | 41 |
| 5 |  เบลารุส | 13 | 13 | 14 | 40 |
| 6 |  ยูเครน | 12 | 29 | 36 | 77 |
| 7 |  สหรัฐ | 11 | 14 | 15 | 40 |
| 8 |  แอฟริกาใต้ | 7 | 3 | 4 | 14 |
| 9 |  อิตาลี | 6 | 17 | 21 | 44 |
| 10 |  ออสเตรเลีย | 6 | 4 | 6 | 16 |
...: 
| 23 |  ไทย | 2 | 7 | 6 | 15 |
จุดผ่านแดนถาวรบ้านเขาดิน

|  จุดผ่านแดนถาวรบ้านเขาดิน |
| --- | --- |
thพื้นที่พรมแดนไทย (ซ้าย) และกัมพูชา (ขวา)
ที่ตั้ง
ประเทศ:  ไทย,  กัมพูชา
ที่ตั้ง:   ตำบลคลองหาด อำเภอคลองหาด จังหวัดสระแก้ว  ฝั่งไทย ทางหลวงชนบท สก.4058  ฝั่งกัมพูชา  กัมพูชา ทล.57B 
พิกัด: 13°25′57″N 102°21′26″E﻿ / ﻿13.4324°N 102.3571°E﻿ / 13.4324; 102.3571
รายละเอียด
เปิดทำการ: พ.ศ. 2540 จุดผ่อนปรนการค้า พ.ศ. 2561 จุดผ่านแดนถาวร
ดำเนินการโดย:  • กรมศุลกากร  • สำนักงานตรวจคนเข้าเมือง  • ทหารพราน
ประเภท: จุดผ่านแดนถาวร
จุดผ่านแดนถาวรบ้านเขาดิน เป็นจุดผ่านแดนถาวรระหว่างประเทศไทยกับประเทศกัมพูชาภายในจังหวัดสระแก้ว ตั้งอยู่ในพื้นที่บ้านเขาดิน ตำบลคลองหาด อำเภอคลองหาด จังหวัดสระแก้ว โดยมีคลองน้ำใสเป็นเส้นแบ่งเขตแดนตามธรรมชาติ ตั้งอยู่ตรงข้ามบ้านพนมได อำเภอสำเภาลูน จังหวัดพระตะบอง ประเทศกัมพูชา
ประวัติ

จุดผ่านแดนถาวรบ้านเขาดิน มีจุดเริ่มต้นมาจากการเปิดจุดผ่อนปรนการค้าในปี พ.ศ. 2540 โดยมีแนวคิดในการยกระดับขึ้นเป็นจุดผ่านแดนถาวรโดยสภาความมั่นคงแห่งชาติ ได้เห็นชอบตามมติของที่ประชุมคณะกรรมาธิการเขตแดนร่วมไทย-กัมพูชาในปี พ.ศ. 2558
ต่อมาได้มีการประกาศกระทรวงมหาดไทย ลงวันที่ 22 กุมภาพันธ์ พ.ศ. 2561 ยกจุดผ่อนปรนการค้าบ้านเขาดินขึ้นเป็นจุดผ่านแดนถาวรบ้านเขาดิน ลงนามโดยนายกรัฐมนตรี และรัฐมนตรีว่าการกระทรวงมหาดไทย โดยทำพิธีเปิดอย่างเป็นทางการเมื่อวันที่ 30 มีนาคม พ.ศ. 2561 โดยผู้ว่าราชการจังหวัดสระแก้ว และผู้ว่าราชการจังหวัดพระตะบองทำพิธีเปิด และทดสอบระบบการผ่านแดนร่วมกัน
การผ่านแดน

จุดผ่านแดนถาวรบ้านเขาดิน เปิดทำการตั้งแต่เวลา 06.00–22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)
การผ่านแดน > กิจกรรม

จุดผ่านแดนถาวรบ้านเขาดินมีตลาดการค้าชายแดนชื่อว่า ตลาดศรีเพ็ญ มีสินค้าหลักในการซื้อขายแลกเปลี่ยนคือผักผลไม้ ทั้งปลีกและส่ง และอาหารสดอื่น ๆ นอกจากนี้ยังมีการขนส่งสินค้าสำหรับอุปโภคบริโภคสำเร็จรูปซื้อขายแลกเปลี่ยนกันผ่านรถบรรทุกสินค้า รวมไปถึงผลผลิตทางการเกษตรและปศุสัตว์
นอกจากนี้จุดผ่านแดนถาวรบ้านเขาดิน ยังเป็นเส้นทางในการแบ่งเบาความหนาแน่นของการเข้าออกประเทศผ่านจุดผ่านแดนถาวรบ้านคลองลึก มีระยะทางห่างจากเมืองพระตะบองประมาณ 128 กิโลเมตร และเป็นเส้นทางโดยตรงไปสู่กรุงพนมเปญที่ระยะใกล้กว่าจุดผ่านแดนถาวรบ้านคลองลึก
การผ่านแดน > ด่านศุลกากร

ด่านพรมแดนบ้านเขาดิน ตั้งอยู่หมู่ที่ 8 ตำบลคลองหาด อำเภอคลองหาด จังหวัดสระแก้ว อยู่ภายในความดูแลของด่านศุลกากรอรัญประเทศ
การผ่านแดน > ด่านตรวจคนเข้าเมือง

ตรวจคนเข้าเมืองจังหวัดสระแก้วเป็นผู้ดูแลรับผิดชอบจุดผ่านแดนถาวรบ้านเขาดิน
การเดินทาง

จุดผ่านแดนถาวรบ้านเขาดิน สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา
การเดินทาง > เส้นทาง

จากจังหวัดสระแก้ว เดินทางตามทางหลวงแผ่นดินหมายเลข 317 ลงมาทางทิศใต้มุ่งหน้าจังหวัดจันทบุรี ผ่านตัวอำเภอวังน้ำเย็น ถึงวงเวียนแยกวังน้ำฝน เลี้ยวซ้ายที่ทางหลวงแผ่นดินหมายเลข 3076 จากนั้นไปตามเส้นทาง ผ่านอำเภอคลองหาด และเลี้ยวขวาที่ทางหลวงชนบทหมายเลข สก.4058 ผ่านบ้านเขาดิน และเลี้ยวซ้ายไปตามเส้นทางจนสุดเส้นทางที่จุดผ่านแดนถาวรบ้านเขาดิน
การเดินทาง > ขนส่งสาธารณะ > รถโดยสารประจำทาง

รถโดยสารประจำทางที่เดินทางไปยังจุดผ่านแดนถาวรบ้านเขาดิน ประกอบไปด้วย
สายที่ 386 ฉะเชิงเทรา–จันทบุรี ช่วงแยกฉะเชิงเทรา–ด่านถาวรบ้านเขาดิน